“মেসেজটা আসে আমারই কাছে।” দুঃশাসন গম্ভীর গলায় বলে। “তাতে লেখা ছিল — মহাশয়, আপনাদের পরমাত্মীয় শ্রীকেষ্ট কুমার আমার দোকান থেকে প্রায় কুড়ি মিটারের ভাল জাতের রেশম ধুতি অর্ডার করিয়াছিলেন। আমি তাঁহাকে বলিয়াছিলাম, ‘কুড়ি মিটার তো অনেক আজ্ঞে!’ তাতে তিনি বলিলেন, ‘হা কৃষ্ণ! হা কৃষ্ণ! বলতে বলতে শ্রীমান দুঃশাসন ক পাক ঘুরবে তার আমি কি জানি হে? কাপড় টানাটানির মাঝখানে সাপ্লাই বন্ধ হলে চলবে না। তাতে আমার নাম ডুববে। দাম যা লাগে বিল পাঠিয়ে দেবেন শ্রীমান দুঃশাসনেরই নামে অমুক ঠিকানায়।’” বলতে বলতে দুঃশাসনের গলা বুজে আসে।